Mahayaana

Mahayaana (महायान mahāyāna, litarali di "Griet Viikl") a wan a tuu (ar chrii, anda som klasifikieshan) mien egzisin branch a Budizim ah wah toerm fi klasifikieshan a Budis filasafi ah praktis. Di Budis chradishan a Vajrayaana sohtaim klasifai az paat a Mahayaana Budizim, bot soh skala maita kansida se a difrah branch aaltugiada.Buddhism: Description of the Vajrayāna tradition Religious Tolerance, Ontario Consultants on Religious Tolerance, axes 26 November 2014

Askaadn tu di tiichin a Mahayaana chradishan, "Mahāyāna" azwel refa tu di paas a di Badizatva we siik kompliit inlaitnment fi di benifit a aal sentient biin, adawaiz kaal "Bodhisattvayāna", ar di "Badizatva Viikl".Damien Keown (2003), A Dictionary of Buddhism, Oxford University Press, p. 38"The Mahayana, 'Great Vehicle' or 'Great Carriage' (for carrying all beings to nirvana), is also, and perhaps more correctly and accurately, known as the Bodhisattvayana, the bodhisattva's vehicle." - Warder, A.K. (3rd edn. 1999). Indian Buddhism: p. 338 Badizatva uu akomplish dis guol kaal a "samyaksaṃbuddha", ar "fuli inlaitn Buda". A samyaksaṃbuddha kiah extablish di Daama ah liid disaipl tu inlaitnment. Mahayaana Budis tiich se inlaitnment kiah bi atien ina singgl laiftaim, ah dis kiah bi akomplish iibm bai liepoersn.Mahayana Buddhism: What is Mahayana Buddhism? religionfacts.com, axes 11 June 2015

Di Mahayaana chradishan a di laajis mieja chradishan a Budizim we egzis tide, wid 53.2% a praktishana, kompier tu 35.8% fi Teravaada ah 5.7%  fi Vajrayaana ina 2010.Johnson, Todd M. ah Brian J. Grim The World's Religions in Figures: An Introduction to International Religious Demography axes 2 September 2013, Wiley-Blackwell, Hoboken, NJ, p.36

Chuu di kuos a i ischri, Mahayaana Budizim pred frah India tu difrah-difrah Sout, Iis ah Soutiis Iejan konchri laka Banggladesh, Nepal, Buutan, Chaina, Taiwan, Mangguolia, Koria, Japan, Vietnam, Indoniija, Malieja ah Singgapuor. Mieja chradishan a Mahayaana Budizim tide ingkluud Chaini Chan, Korian Sion, Japaniiz Zen, Pior Lan, Tiantai, ah Nichiren. Ikiah ingkluud azwel di Vajrayaana Budis chradishan a Shingon, Tendai ah Tibetan Budizim, we had esoterik tiichin tu di Mahayaana chradishan.

Refrans

Category:Rilijan
Category:Budizim